pythainlp/thai-wiki-dataset-v4 huggingface dataset:
กองซุนจ้าน

กองซุนจ้าน มีชื่อในสำเนียงจีนกลางว่า กงซุนจ้าน (ก่อน ค.ศ. 161 - เมษายน หรือพฤษภาคม ค.ศ. 199) มีชื่อรองว่า โป๋กุย  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เจ้าเมืองปักเป๋ง กองทัพส่วนใหญ่ของกองซุนจ้านส่วนใหญ่ขี่ม้าสีขาว เนื่องจากกองซุนจ้านปราบพวกชนเผ่าพื้นเมืองเกียง เข้าผนวกทัพของตน กองซุนจ้านเป็นเพื่อนกับเล่าปี่มาตั้งแต่ครั้งยังเรียนหนังสือด้วยกัน ในสงครามปราบตั๋งโต๊ะ ในที่ประชุมพล อ้วนเสี้ยวถามว่าคนที่ยืนอยู่ข้างหลังกองซุนจ้านเป็นใคร กองซุนจ้านจึงแนะนำว่า ผู้นี้เป็นสหายข้าพเจ้า ชื่อเล่าปี่ เป็นเชื้อสายราชวงศ์ฮั่น บรรดาขุนพลจึงได้รู้จักเล่าปี่เป็นครั้งแรก และเป็นที่มาของวีรกรรมกวนอู เมื่ออาสาตัดหัวฮัวหยงได้โดยที่สุราที่โจโฉรินอวยพรให้ ยังอุ่น ๆ อยู่
เมื่อครั้งเล่าปี่ตกอับ กองซุนจ้านได้เขียนฎีกาทูลฮ่องเต้ ให้อภัยโทษแก่เล่าปี่ ต่อมาอ้วนเสี้ยวอยากได้กิจิ๋ว ซึ่งเจ้าเมืองกิจิ๋วคือฮันฮก เป็นคนอ่อนแอ อ้วนเสี้ยวคิดแผนการไม่ออก ฮองกี๋จึงแนะแผนการใช้กองซุนจ้านนำทัพมา แล้วให้อ้วนเสี้ยวนำทัพไปกิจิ๋ว อ้างว่ามาช่วย สุดท้ายอ้วนเสี้ยวยึดเมืองกิจิ๋วไว้เอง กองซุนจ้านส่งกองซุนอวดน้องชายตนไปเจรจา แต่กลับถูกทหารอ้วนเสี้ยวปลอมเป็นทหารตั๋งโต๊ะดักยิงตาย กองซุนจ้านโกรธเป็นอย่างมาก จึงได้รบกับอ้วนเสี้ยวอยู่หลายครั้ง
เมื่อครั้งกองซุนจ้านนำทัพมาเผชิญหน้ากับกองทัพของอ้วนเสี้ยวที่สะพานจีเกี้ยว บุนทิวนายทหารเอกของอ้วนเสี้ยว ได้บุกมาจับกองซุนจ้าน จนกองซุนจ้านจนตรอก แต่ดีที่จูล่ง มาช่วยไว้ทันและได้เป็นทหารของกองซุนจ้านในกาลต่อมา ภายหลังกองซุนจ้านสติวิปลาส ไม่ดูแลลูกน้องของตนเองให้ดี เมื่ออ้วนเสี้ยวยกทัพมา ก็ไม่ส่งทหารไปช่วยเหล่าเมืองขึ้น จนสุดท้ายอ้วนเสี้ยวบุกมาถึงเมืองอี้จิง กองซุนจ้านสั่งทหารสร้างกำแพงแน่นหนา แต่ก็ไม่วาย อ้วนเสี้ยวส่งทหารขุดอุโมงค์ไปจับกองซุนจ้าน กองซุนจ้านเมื่อจนตรอก จึงฆ่าบุตรและภรรยา และก็ฆ่าตัวตาย ในปี พ.ศ. 742 อันเป็นปีเดียวกับที่อ้วนสุด น้องชายอ้วนเสี้ยวตาย
เล็กซ์ ลูเธอร์

อเล็กซานเดอร์ โจเซฟ "เล็กซ์" ลูเธอร์  เป็นตัวละครผู้ร้ายในหนังสือการ์ตูนของดีซีคอมิกส์ โดยเป็นนักวิทยาศาสตร์บ้าคลั่ง เจ้าของอาณาจักรธุรกิจหมื่นล้าน ที่อาฆาตแค้นและเป็นศัตรูของซูเปอร์แมนมาตลอด
ตัวละครเล็กซ์ ลูเธอร์ สร้างขึ้นโดยเจอร์รี ซีเกล และโจ ชูสเตอร์ ปรากฏตัวเป็นครั้งแรกในปี ค.ศ. 1940 เป็นศัตรูตัวฉกาจที่คอยจะฆ่าซูเปอร์แมน เพื่อครอบครองโลก ในระยะแรกเจอร์รี ซีเกลกำหนดให้เป็นตัวละครที่มีผมสีแดง ต่อมาในภายหลังได้เกิดความผิดพลาดจากนักวาด ทำให้กลายเป็นตัวละครที่มีศีรษะล้าน และในช่วงทศวรรษ 1960 เจอร์รี ซีเกล ได้ขยายเนื้อเรื่องโดยกำหนดให้เล็กซ์ ลูเธอร์ เป็นเพื่อนรักในวัยเด็กของคลาร์ก เคนต์ ที่ประสบอุบัติเหตุถูกสารเคมีในห้องทดลองที่โรงเรียนไฮสคูลจนทำให้ผมหายไปทั้งศีรษะ และด้วยความเข้าใจผิดจึงทำให้กลายเป็นศัตรูกับคลาร์ก เคนต์มาตั้งแต่นั้น เล็กซ์ ลูเธอร์ได้แต่งงานกับลานา แลงก์ ที่เป็นอดีตแฟนสาวของเคนต์
เล็กซ์ ลูเธอร์ได้รับการจัดอันดับโดยนิตยสารไอจีเอ็น ให้ติดอันดับ 4 ของ "ผู้ร้ายที่ยิ่งใหญ่ที่สุดตลอดกาล" ส่วนจากการจัดอันดับของนิตยสารวิซเซิร์ด ในปี 2006 เล็กซ์ ลูเธอร์ ติดอันดับ 8 
เจสซี ไอเซนเบิร์ก สวมบทเป็นเล็กซ์ ลูเธอร์ปรากฏตัวในจักรวาลขยายดีซีในภาพยนตร์ได้แก่แบทแมน ปะทะ ซูเปอร์แมน แสงอรุณแห่งยุติธรรม, จัสติซ ลีก
ซูเลอว็อง

"ซูเลอว็อง" (- "ในสายลม") คือการร้องคู่กันระหว่างเซลีน ดิออน และการู ออกจำหน่ายเมื่อวันที่ 29 ตุลาคม พ.ศ. 2544 เป็นซิงเกิลที่ 3 ของการู จากอัลบั้ม Seul (พฤศจิกายน พ.ศ. 2543) "ซูเลอว็อง" ได้บรรจุลงในอัลบั้มรวมเพลงยอดนิยมของเซลีน ดิออน ในปี พ.ศ. 2548 "องเนอช็องฌ์ปา"
"ซูเลอว็อง" เป็นผลงานการประพันธ์ของ ชาก เวอเนอรุสโซผู้ประพันธ์เพลง "ตูลอร์เดซอม" และ "เฌอเนอวูซูบลีปา" 
มิวสิกวิดีโอ เพลง "ซูเลอว็อง" อำนวยการสร้างโดย Istan Rozumny และแพร่ภาพเมื่อเดือนกันยายน พ.ศ. 2544 ซึ่งได้บรรจุลงในดีวีดีรวมมิวสิกวิดีโอของเซลีน ใน พ.ศ. 2548 "องเนอช็องฌ์ปา" ซึ่งเคยมีอีกรูปแบบหนึ่งของมิวสิกวิดีโอเพลงนี้ เป็นภาพการร้องเพลงของทั้งคู่ในสตูดิโอ บันทึกภาพเมื่อปี พ.ศ. 2543 
เซลีน เคยร้องเพลงนี้คู่กับการู ได้แก่ พ.ศ. 2544 รางวัล ADISQ gala และร้องคู่กับ มาร์ก ดูว์เพร ในปี พ.ศ. 2545 ซึ่งต่อมาได้ร้องเพลง "ตูแพรดูว์บอเนอร์" ร่วมกันใน พ.ศ. 2548
เพลงนี้เป็นที่นิยมในประเทศที่ใช้ภาษาฝรั่งเศส อันดับ 1 ในฝรั่งเศส 3 สัปดาห์, เบลเยียม 1 สัปดาห์ และที่ 2 ในสวิตเซอร์แลนด์ ซึ่งได้รับรองสถานะเพชรที่ฝรั่งเศส (ยอดขาย 750,000 แผ่น) และทองคำขาว (พลาตตินัม) ในเบลเยียม (50,000 แผ่น) , สวิตเซอร์แลนด์ (40,000 แผ่น) "ซูเลอว็อง" ลงจากอันดับที่ 1 อย่างช้าๆ โดยอยู่ในชาร์ตนานถึง 16 สัปดาห์ของชาร์ตเบลเยียม ก่อนจะออกจากชาร์ต
"ซูเลอว็อง" ชนะเลิศรางวัล เอ็นอาร์เจมิวสิก ในปี พ.ศ. 2545 ในสาขาเพลงร้องคู่ภาษาฝรั่งเศสแห่งปี และ Victoire de la Musique ในปีเดียวกันนี้ในสาขาเพลงต้นตำรับแห่งปี 
เพลงนี้ควบคู่บีไซด์กับเพลง "อะนิวเดย์แฮสคัม" ในซิงเกิลของสหราชอาณาจักร และ "ตูลอร์เดซอม" ในซิงเกิลยุโรป รวมถึงในแบบใหม่ที่ร้องกับคณะประสานเสียง 500 คนซึ่งได้บรรจุในซิงเกิล เฌอเนอวูซูบลีปา ใน พ.ศ. 2548 
รูปแบบและรายชื่อเพลง.
 ซิงเกิลซีดี 2 เพลง - (ยุโรป) 
 ซิงเกิลซีดี 2 เพลง - (ยุโรป)
ชีววิทยาการเจริญ

ชีววิทยาการเจริญ  เป็นการศึกษากระบวนการที่สิ่งมีชีวิตเจริญและเติบโต ชีววิทยาการเจริญในสมัยใหม่จะเน้นการศึกษาเกี่ยวกับการควบคุมทางพันธุกรรมต่อการเจริญเติบโตของเซลล์ การเปลี่ยนแปลงของเซลล์ และการเกิดสัณฐาน ซึ่งเป็นกระบวนการที่ทำให้เกิดเนื้อเยื่อ, อวัยวะ และกายวิภาคศาสตร์
ชีววิทยามนุษย์

ชีววิทยามนุษย์  เป็นสาขาวิชาที่เกี่ยวข้องกับหลายสาขาวิชารวมกัน ไม่ว่าจะเป็นชีววิทยา, มานุษยชีววิทยา และแพทยศาสตร์ ซึ่งมุ่งเน้นไปที่มนุษย์ มีความเกี่ยวข้องกับชีววิทยาของไพรเมตและสาขาอื่น ๆ อีกมาก
การวิจัยทางชีววิทยามนุษย์เกี่ยวข้องกับ
เนื่องจากขอบเขตของวิชานี้ยังไม่แน่ชัด ชีววิทยามนุษย์แตกต่างจากการวิจัยทางการแพทย์ทั่วไปในแง่ที่เน้นไปยังมุมมองต่อสุขภาพในระดับประชากร และเป็นสากล และเน้นที่วิวัฒนาการของมนุษย์ การปรับตัว และพันธุศาสตร์ประชากรมากกว่าการวินิจฉัยเป็นรายบุคคล
ภัทราวดี มีชูธน

ภัทราวดี มีชูธน (เกิด 27 พฤษภาคม พ.ศ. 2491) ชื่อเล่น เล็ก เป็นนักแสดงและครูสอนการแสดงชาวไทย เจ้าของโรงละครภัทราวดีเธียเตอร์ เป็นศิลปินแห่งชาติ สาขาศิลปะการแสดง (ละครเวทีและภาพยนตร์)
ประวัติ.
ภัทราวดี เป็นบุตรสาวของ สอาด มีชูธน อดีตอธิบดีกรมโรงงานอุตสาหกรรม กับคุณหญิงสุภัทรา สิงหลกะ ผู้ก่อตั้งเรือด่วนเจ้าพระยา มีพี่สาวชื่อ สุภาพรรณ พิชัยรณรงค์สงคราม (สมรสกับ เปาว์ พิชัยรณรงค์สงคราม) เป็นหลานตาของพระยาราชมนตรี (สง่า สิงหลกะ) กับคุณหญิงบุญปั๋น เทพสมบัติ นางต้นห้องของ เจ้าดารารัศมี พระราชชายา ในพระบาทสมเด็จพระจุลจอมเกล้าเจ้าอยู่หัว
วัยเด็ก.
เติบโตแถวซอยวัดระฆัง ศึกษาที่โรงเรียนราชินี ชอบรำละคร พออายุได้ 12 ปี ได้ไปเรียนที่ประเทศอังกฤษ แล้วเดินทางไปอเมริกาเพื่อไปศึกษาทางด้านการแสดง
การงาน.
ปี พ.ศ. 2516 เข้าสู่วงการภาพยนตร์ โดยร่วมแสดงนำในเรื่อง "ไม่มีสวรรค์สำหรับคุณ" และได้รับรางวัลตุ๊กตาทอง จากภาพยนตร์เรื่องนี้ หลังจากนั้นจึงได้แสดงภาพยนตร์ และละครมาตลอด โดยใช้ชื่อในการแสดงว่า ภัทราวดี ศรีไตรรัตน์ ซึ่งก็ประสบความสำเร็จและใช้ชื่อนี้มาตลอด กระทั่งแต่งงาน
ปี พ.ศ. 2520 - 2523 เป็นผู้สร้างละครโทรทัศน์ ผู้ประพันธ์ กำกับการแสดง และร่วมแสดงละครโทรทัศน์เป็นตอนสั้น ๆ ให้กับช่อง 3 เช่น "จิตไม่ว่าง, ตุ๊กตาเสียกบาล, ปะการังสีดำ ฯลฯ" ปี พ.ศ. 2526 สร้างละครโทรทัศน์ให้ช่อง 9 ปี พ.ศ. 2527 สร้างละครเวทีให้บริษัทไนท์สปอต และเป็นที่ปรึกษาจัดตั้ง มณเฑียรทองเธียเตอร์ จนได้ก่อตั้งคณะภัทราวดี Theatre and Dance company ในปี พ.ศ. 2530
ปัจจุบันเป็นผู้อำนวยการและครูสอนการแสดงของโรงละครภัทราวดีเธียเตอร์ และยังสละเวลาไปสอนพิเศษและบรรยายวิชาศิลปะการแสดงที่ โรงเรียนภัทราวดีมัธยมศึกษา หัวหิน ภัทราวดี มีชูธนได้รับยกย่องให้เป็นศิลปินแห่งชาติ สาขาศิลปะการแสดง ประจำปี พ.ศ. 2557
ครอบครัว.
ภัทราวดี เคยสมรสครั้งที่สองกับครรชิต ทิมกุล ปัจจุบันได้แยกทางกันแล้ว โดยมีลูกสาว 1 คนคือ ภัทรวรินทร์ ทิมกุล
เครื่องราชอิสริยาภรณ์.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
มหาวิทยาลัยดุ๊ก

มหาวิทยาลัยดุ๊ก  เป็นมหาวิทยาลัยเอกชนในสหรัฐอเมริกา ตั้งอยู่ที่เมืองเดอแรม ในรัฐนอร์ทแคโรไลนา ก่อตั้งเมื่อปี ค.ศ. 1838 ที่เมืองไทรนิทีภายใต้ชื่อ Brown's Schoolhouse และได้ย้ายมายังเมืองเดอแรมในปี ค.ศ. 1892 และเปลี่ยนชื่อเป็นมหาวิทยาลัยดุ๊ก เพราะได้รับการบริจาคเงินจากราชายาสูบ เจมส์ บูแคนัน ดุ๊ก ปัจจุบันมีนักศึกษาระดับปริญญาตรี 6,578 คน (ค.ศ.2010) และมีพื้นที่ภายในมหาวิทยาลัยจำนวน 8,709 เอเคอร์ ใช้ระบบเทอมการศึกษาตามรูปแบบปฏิทินการศึกษา มหาวิทยาลัยดุ๊กจัดอยู่ในอันดับที่ 9 ของการจัดอันดับมหาวิทยาลัยที่ดีที่สุดประจำปีค.ศ.2011 มหาวิทยาลัยดุ๊กมีชื่อเสียงในด้านวิชาการหลายด้าน ซึ่งในปี 2551 ทางนิตยสารยูเอสนิวส์จัดอันดับมหาวิทยาลัยในส่วนระดับปริญญาตรีเป็นอันดับ 8 ของประเทศ ซึ่งนอกจากนี้ยังมีชื่อเสียงมากในด้านกีฬา โดยได้แข่งขันในลีกแอตแลนติกโคสต์คอนเฟอเรนซ์ ซึ่งได้ชนะเลิศบาสเกตบอลระดับมหาวิทยาลัยทั่วประเทศ 4 ครั้ง 
ประวัติมหาวิทยาลัยและเจมส์ บูแคนัน ดุ๊ก.
ในปีค.ศ. 1838 มหาวิทยาลัยดุ๊กได้เริ่มต้นขึ้นภายใต้ชื่อ Brown's Schoolhouse และถูกเปลี่ยนชื่อเป็น วิทยาลัยไทรนิที ในปีค.ศ. 1859
ใน ปี.ค.ศ. 1881เจมส์ บอนแสค (James Bonsack) สามารถประดิษฐ์เครื่องมวนใบยาด้วยกระดาษอัตโนมัติ บอนแสคได้ผลิตใบยาที่ห่อด้วยกระดาษออกมาอย่างรวดเร็วและมากมาย โดยเรียกผลิตภัณฑ์นี้ว่าซิกาแรต (บุหรี่) แต่ปัญหาเริ่มขึ้นเมื่อบอนแสคไม่ทราบว่าจะเอาบุหรี่ที่ผลิตออกมานี้ไปขายให้ใครจึงตัดสินใจนำเครื่องจักรไปขายต่อให้ เจมส์ บูแคนัน ดุ๊ก (James Buchanan Duke) ที่เมืองเดอแรม (Durham) รัฐนอร์ทแคโรไลนา ด้วยประสิทธิภาพของเครื่องมวนใบยาอัตโนมัติ ดุ๊ก ได้ตั้งบริษัทผลิตใบยาใหญ่โตขึ้นที่รัฐนิวยอร์ก ใช้วิธีการโฆษณาเจาะตลาดอย่างเต็มที่ โดยเฉพาะตลาดต่างประเทศ ในเวลาไม่นานบุหรี่ก็เป็นที่นิยมกันอย่างแพร่หลายส่งผลให้บริษัทของเขากลายเป็นบริษัทยักษ์ใหญ่ในประเทศสหรัฐอเมริกา เมื่อดุ๊กร่ำรวยอย่างมหาศาลเขาจึงตัดสินใจสร้างมูลนิธิ The Duke Endowment ขึ้นเพื่อช่วยเหลือสังคม และเงินบริจาคก้อนหนึ่งได้ถูกจัดเก็บไว้เพื่อช่วยเหลือวิทยาลัยไทรนิทีในเมื่องบ้านเกิดของเขา เพื่อเป็นเกียรติให้แก่ตระกูลดุ๊ก วิลเลียม ฟิวส์ เพรสตัน อาจาร์ใหญ่ของวิทยาลัยไทรนิทีในเวลานั้นได้เปลี่ยนชื่อวิทยาลัยไทรนิทีเป็นมหาวิทยาลัยดุ๊ก
ชื่อเสียงทางด้านวิชาการ.
มหาวิทยาลัยดุ๊กประกอบด้วยคณะและวิทยาลัยจำนวน 10 แห่ง ให้บริการแก่นักศึกษาทั้งระดับปริญญาตรีและปริญญาโท หลักสูตรระดับบัณฑิตศึกษาที่มีชื่อเสียง ได้แก่ Fuqua School of Business, Pratt School of Engineering, School of Law, School of Medicine, Sanford School of Public Policy และ School of Nursing นอกจากนี้มหาวิทยาลัยดุ๊กยังมีหลักสูตรระดับบัณฑิตศึกษาที่มีชื่อเสียงเป็นที่ยอมรับอย่างสูง คือ Divinity School และ Nicholas School of the Environment 
ชื่อเสียงทางด้านกีฬา.
มหาวิทยาลัยยังมีชื่อเสียงมากในด้านกีฬา โดยได้แข่งขันในลีกแอตแลนติกโคสต์คอนเฟอเรนซ์ ทีมกีฬาของมหาวิทยาลัยดุ๊กชื่อ Duke Blue Devils ยังคงประเพณีการแข่งขันกีฬาระหว่างมหาวิทยาลัยระหว่างมหาวิทยาลัยดุ๊ก และ มหาวิทยาลัยนอร์ทแคโรไลนา แชเปิลฮิลล์ ซึ่งเป็นที่ทราบดีว่ามีนักกีฬาบาสเก็ตบอลที่มีชื่อเสียงเข้าร่วมการแข่งขัน เสมอ มหาวิทยาลัยดุ๊กเป็น 1 ใน 5 ของมหาวิทยาลัยที่ประสบความสำเร็จสูงสุดในการแข่งขันบาสเก็ตบอลภายในประเทศ
รายพระนามจักรพรรดิราชวงศ์หมิง

ราชวงศ์หมิงปกครองประเทศจีนตั้งแต่ พ.ศ. 1911 จนถึง พ.ศ. 2187 (ค.ศ. 1368 - 1644) ปกครองเป็นระยะเวลา 276 ปี สืบทอดจากจักรพรรดิราชวงศ์หยวนซึ่งเป็นชาวมองโกล 
รายพระนามจักรพรรดิราชวงศ์หมิง.
<br clear=all>
แม่น้ำแซน

แม่น้ำแซน ([sɛn]) เป็นแม่น้ำสายหลักทางตะวันตกเฉียงเหนือของประเทศฝรั่งเศส ทั้งยังเป็นสถานที่ท่องเที่ยวในกรุงปารีสอีกด้วย แม่น้ำแซนเป็นแม่น้ำที่มีความยาว 777 กิโลเมตร เป็นแม่น้ำที่สำคัญในแอ่งปารีสในภาคเหนือของฝรั่งเศส มีต้นน้ำอยู่ที่คอมมูนซูร์สแซนซึ่งอยู่ห่างจากเมืองดีฌงในที่ราบสูงล็องก์ในภาคตะวันออกเฉียงเหนือของฝรั่งเศส ไปทางทิศตะวันตกเฉียงเหนือประมาณ 30 กิโลเมตร ไหลผ่านปารีสและไหลลงสู่ช่องแคบอังกฤษที่เลออาฟวร์ (และอ็องเฟลอร์ในตลิ่งฝั่งซ้าย) แม่น้ำแซนสามารถเดินเรือสมุทรเข้าไปในฝั่งได้ไกลที่สุดถึงเมืองรูอ็องเป็นระยะทาง 120 กิโลเมตรจากทะเล ความยาวของแม่น้ำแซนกว่า 60 เปอร์เซนต์จนถึงแคว้นบูร์กอญ มีการเดินเรือเชิงพาณิชย์ และตลอดเกือบทั้งความยาวของแม่น้ำมีไว้สำหรับการสันทนาการด้านการพายเรือ และยังมีเรือเดินระยะสั้นให้บริการล่องเรือเที่ยวชมตลิ่งของแม่น้ำแซนในปารีส โดยพาชมอนุสรณ์สถานสำคัญ ได้แก่ อาสนวิหารน็อทร์-ดามแห่งปารีส, หอไอเฟล, พิพิธภัณฑ์ลูฟวร์ และ พิพิธภัณฑ์ออร์แซ
ตูแพรดูว์บอเนอร์

"ตูแพรดูว์บอเนอร์" ("ความสุขเพียงเอื้อมมือ") คือเพลงจากการร้องคู่กันระหว่างเซลีน ดิออน กับมาร์ก ดูว์เพร วางจำหน่ายเมื่อวันที่ 11 เมษายน พ.ศ. 2549 ในรัฐเกแบ็ก ประเทศแคนาดา เป็นซิงเกิลที่ 4 ของมาร์ก จากอัลบั้ม Refaire le monde
"ตูแพรดูว์บอเนอร์" เป็นผลงานการประพันธ์ของเซลีน ดิออน, มาร์ก ดูว์เพร และในงานแต่งงานของ Anne-Marie Angelil เซลีนร้องเพลงนี้หลังพิธีแต่งงาน 
ระหว่างการบันทึกเสียงอิลบั้มแรกของเขาในปี พ.ศ. 2548 มาร์กขอเซลีนที่จะนำเพลงมาร้องแบบใหม่ เซลีนร่วมร้องเป็นเสียงประกอบในเพลง และ Tino Izzo อำนวยการสร้างเพลงนี้ ซึ่งเซลีนเคยร่วมงานกับเขามาแล้วในปี พ.ศ. 2536 ในเพลง "Plus haut que moi" (ร้องกับ Mario Pelchat)
มาร์กร่วมงานกับเซลีนในอดีต เช่น เปิดคอนเสิร์ตที่ออแล็งปียา ปารีส ใน พ.ศ. 2537 และร่วมร้องคู่กันในเดือนเมษายน พ.ศ. 2545 ในเพลง ซูเลอว็อง ซึ่งได้รับความนิยมอย่างมากรายการโทรทัศน์คาราโอเกะในเกแบ็ก 
มีการบันทึกเสียงเพลง "ตูแพรดูว์บอเนอร์" 2 แบบ แบบแรกสามารถพบได้ในอัลบั้มของ มาร์ก ดูว์เพร วางจำหน่ายเมื่อวันที่ 18 ตุลาคม พ.ศ. 2548 และแบบที่ 2 เป็นสไตล์ร็อก จำหน่ายในดิจิทัลดาวโลหด และออกในรูปแบบซิงเกิลสถานีวิทยุ ในเกแบ็ก แคนาดา ใน พ.ศ. 2549 ซึ่งเป็นการร้องสดของทั้งสอง ที่ Gala Artists ในเกแบ็ก เมื่อวันที่ 30 เมษายน พ.ศ. 2549 
มิวสิกวิดีโอ เคยมีแผนการถ่ายทำที่ทะเลทรายรัฐเนวาดา แต่เนื่องด้วยสภาพร่างกายของเซลีนในขณะนั้น ทำให้เปลี่ยนแผนการถ่ายทำที่โรงละครเดอะคอลอลสเซียม โรงแรมซีซ่าร์พาเลส ลาส เวกัส เมื่อวันที่ 8 พฤษภาคม พ.ศ. 2549 อำนวยการสร้างโดย Ivan Grbovic 
"ตูแพรดูว์บอเนอร์" อขึ้นอันดับสูงสุดในชาร์ตวิทยุเกแบ็ก ในเดือนมิถุนายน พ.ศ. 2549 นานกว่า 3 สัปดาห์ ซึ่งขณะนั้นเซลีนกำลังเฉลิมฉลองชีวิตการเป็นนักร้องของเธอกว่า 25 ปี 
ในวันที่ 23 ตุลาคม พ.ศ. 2549 เซลีน และ มาร์ก ได้รับรางวัล SOCAN ในฐานะผู้ประพันธ์เพลง "ตูแพรดูว์บอเนอร์"
ในวันที่ 23 ธันวาคม พ.ศ. 2549 เซลีน และ มาร์ก แสดงเพลงของพวกเขาระว่างคอนเสิร์ต ที่โรงละคร Lionel-Groulx ใน Sainte-Thérèse เกแบ็ก ซึ่งเป็นส่วนหนึ่งของทัวร์คอนเสิร์ตของมาร์ก ดูว์เพร ที่เกแบ็ก ระหว่างวันที่ 29 กันยายน พ.ศ. 2549 - 14 เมษายน พ.ศ. 2550 
Marc ยังประพันธ์เพลง "องเซแอมเมอาโกส" ซึ่งอยู่ในอัลบั้ม "แดล" เมื่อปี พ.ศ. 2550 ของเซลีน ดิออน อำนวยการสร้างโดย Tino Izzo
รูปแบบและรายชื่อเพลง.
 ซิงเกิลวิทยุสองเพลง - (ประเทศแคนาดา)
มานูแวล-ฟร็องส์

"มานูแวล-ฟร็องส์" (,"ฝรั่งเศสใหม่ของฉัน") เป็นเพลงประกอบภาพยนตร์แคนาดา-ฝรั่งเศส โดยเซลีน ดิออน เผยแพร่ในวิทยุเมื่อวันที่ 1 พฤศจิกายน พ.ศ. 2547 ในแคนาดา 
"มานูแวล-ฟร็องส์" เป็นผลงานการประพันธ์ของลุก ปลามงดง ผู้ร่วมงานกับเซลีนตลอดมา และอำนวยการสร้างโดย Christopher Neil ("ทิงก์ทไวซ์," "แวดัสมายฮาร์ตบีตนาว"") และ Patrick Doyle เป็นผู้เรียบเรียงบทเพลง
ภาพยนตร์เชิงประวัติศาสตร์ "นูแวล-ฟร็องส์" เป็นเหตุการณ์เกิดขึ้นกลางคริสต์ศตวรรษที่ 18 ตอนฝรั่งเศสออกจาแคนาดา ภาพยนตร์เรื่องนี้เป็นผลงานการกำกับของ Jean Beaudin และ Gérard Depardieu 
จากการติดต่อโดยผู้อำนวยการสร้างเพลง Richard Goudreau 5 เดือนก่อนหน้านี้ สามีของเซลีน ดิออน เรอเน อ็องเฌลิล ก็เปิดไฟเขียวให้เซลีนร้องเพลงนี้เพราะเขาประทับใจในภาพยนตร์เรื่องนี้มาก โดยใช้ชื่อเพลงว่า "มานูแวล-ฟร็องส์"
เซลีนบันทึกเสียงเพลงนี้ในวันที่ 3 ตุลาคม พ.ศ. 2547 ที่ลาส เวกัส ซึ่งเป็นเพลงประกอบภาพยนตร์เรื่อง "นูแวล-ฟร็องส์" และได้บรรจุลงในอัลบั้ม "องเนอช็องช์ปา" ในภายหลัง (3 ตุลาคม พ.ศ. 2548)
มิวสิกวิดีโออำนวยการสร้างโดย Jean Beaudin ซึ่งเป็นภาพที่เซลีนบันทึกเสียงในห้องบันทึกเสียง และภาพจากภาพยนตร์ 
"มานูแวล-ฟร็องส์" อันดับสูงสุดที่ 17 ชาร์ตควิเบกแอร์เพล
รูปแบบและรายชื่อเพลง.
ซิงเกิลวิทยุ 1 เพลง (ประเทศแคนาดา)
ซุยเป๋ง

ซุยเป๋ง (#เปลี่ยนทาง) เป็นตัวละครในวรรณกรรมจีนอิงประวัติศาสตร์เรื่องสามก๊ก ปราชญ์เต๋าอีกคนที่ปรากฏตัวในเรื่องสามก๊ก ซุยเป๋งเป็นศิษย์คนหนึ่งของสุมาเต็กโช คบหาสนิทสนมกับ ขงเบ้ง, ชีซี, โจ๊ะก๋งหงวน และ เบงคงอุย เป็น 1 ใน 2 คนที่เชื่อว่าที่ขงเบ้งกล่าวเทียบตัวเองเหมือนขวันต๋งและงักเย ปราชญ์ในยุคชุนชิวเป็นคำกล่าวที่ไม่เกินจริง (อีกหนึ่งคนที่เชื่ออย่างนั้น คือ ชีซี)
เมื่อเล่าปี่ไปหาขงเบ้งครั้งแรก เมื่อไม่เจอตัว ระหว่างกลับไปเจอกับ ซุยเป๋งที่กำลังเดินผ่านมา เห็นท่าทางเหมือนผู้มีความรู้ ไม่เหมือนคนทั่วไป จึงลงจากม้าไปคารวะ เมื่อรู้ว่าคือ ซุยเป๋ง เพื่อนของขงเบ้งที่สุมาเต็กโชเคยกล่าวถึง จึงชวนเสวนาด้วย เมื่อได้เสวนากันแล้ว เล่าปี่เล่าถึงปณิธานของตนที่จะกอบกู้บ้านเมือง ซุยเป๋งเมื่อได้ทราบแล้ว กล่าวชื่นชมปณิธานของเล่าปี่ แต่ก็กล่าวว่า สิ่งที่เล่าปี่พยายามจะทำนั้นคือการฝืนชะตาฟ้า ราชวงศ์แม้จะฟื้นฟูขึ้นมาแต่ก็ไม่วายต้องล่มสลายอีก การฝืนชะตาฟ้าแม้จะพยายามแค่ไหนก็ไม่สำเร็จ เล่าปี่ได้ฟังคำของซุยเป๋งก็เข้าใจอยู่ แต่ก็ยังยืนกรานความตั้งใจของตน และถามซุยเป๋งว่าจะไปที่ไหน ซุยเป๋งตอบว่ากำลังจะไปหาขงเบ้ง เล่าปี่ก็ตอบว่า ตนไปหาขงเบ้งแล้วแต่ไม่อยู่ จึงขอชวนท่านไปอยู่กับข้าพเจ้าที่เมืองซินเอี๋ยก่อน แล้วค่อยมาหาขงเบ้งด้วยกัน แต่ซุยเป๋งกล่าวว่า ตนเป็นเพียงคนป่าคนดอย ไม่ขอยุ่งเกี่ยวกับเรื่องบ้านเมืองดีกว่า ว่าแล้วก็ขอตัวจากไป
ต่อมา เมื่อเล่าปี่ไปหาขงเบ้งครั้งที่ 2 ขณะที่หิมะกำลังตกหนัก เล่าปี่ทราบจากจูกัดจิ๋น น้องชายของขงเบ้งว่า พี่ชายตนไม่อยู่ เพราะออกไปเที่ยวกับซุยเป๋ง ซึ่งบางครั้งก็ไปเล่นหมากรุกกันในถ้ำ ล่องเรือตกปลาด้วยกัน หรือไปเยี่ยมเยือนนักปราชญ์ตามภูเขาต่าง ๆ
จากคำกล่าวเสมือนรู้อนาคตของซุยเป๋งนี้ ทำให้มีนักอ่านสามก๊กชาวไทยหลายคน วิเคราะห์กันว่า แท้จริงแล้ว บุคคลที่ฉลาดที่สุดในนิยายเรื่องนี้ คือ ซุยเป๋ง ไม่ใช่ขงเบ้ง เพราะเป็นผู้อ่านสถานการณ์ได้อย่างแตกฉาน ซึ่งต่อมาทุกอย่างก็เป็นจริงดังที่ซุยเป๋งกล่าวทุกประการ คือ ขงเบ้งแม้จะใช้สติปัญญาของตนช่วยเหลือเล่าปี่และเล่าเสี้ยนอย่างเต็มที่ แต่หลังจากตัวตายไปแล้ว ราชวงศ์ฮั่นก็ถึงกาลล่มสลายอยู่ดี เพราะความอ่อนแอ ไม่เอาไหนของเล่าเสี้ยน ตัวขงเบ้งเองก็ต้องรากเลือดตายในสนามรบด้วยวัยเพียง 52 ปี และมีผู้ตายในสงครามโดยแผนของขงเบ้งมากถึง 2 ล้านคน แต่ก็ยืดอายุราชวงศ์ฮั่นออกไปได้แค่ 40 ปี เท่านั้น
การแปลงฟูรีเยช่วงเวลาสั้น

การแปลงฟูรีเยช่วงเวลาสั้น หรือ การแปลงฟูรีเยช่วงสั้น  เป็นการแปลงที่มีความสัมพันธ์กับการแปลงฟูรีเย ใช้ในการหาความถี่ และ เฟส ของช่วงใดช่วงหนึ่งของสัญญาณที่มีการเปลี่ยนแปลงไปตามเวลา
STFT.
STFT เวลาต่อเนื่อง.
ในการแปลงแบบเวลาต่อเนื่อง ฟังก์ชันที่จะทำการแปลงจะถูกคูณด้วยฟังก์ชันหน้าต่าง หรือ วินโดว์ฟังก์ชัน ซึ่งเป็นฟังก์ชันที่มีค่าไม่เป็นศูนย์ในช่วงเวลาสั้น ๆ เท่านั้น ผลการแปลงฟูรีเย (1 มิติ) ของผลคูณนี้ ซึ่งเสมือนการเลื่อนหน้าต่างไปตามแกนเวลา จะได้ผลลัพธ์เป็นสัญญาณ 2 มิติ แสดงในรูปคณิตศาสตร์ดังต่อไปนี้ :
 <math> \mathbf{STFT} \left \{ x(t) \right \} \equiv X(\tau, \omega) = \int_{-\infty}^{\infty} x(t) w(t-\tau) e^{-j \omega t} \, dt </math>
โดยที่ "w"("t") เป็นฟังก์ชันหน้าต่าง ซึ่งโดยทั่วไปนิยมใช้ หน้าต่างฮานน์ หรือ ฟังก์ชันเกาส์ ซึ่งมีจุดกึ่งกลางที่จุดศูนย์ และ "x"("t") เป็นฟังก์ชันที่จะทำการแปลง "X"(τ,ω) เป็นผลการแปลงของ "x"("t")"w"("t"-τ) แสดงให้เห็นถึง ขนาด และ เฟส ของสัญญาณ ที่เวลาและความถี่ต่าง ๆ มักมีการทำการเชื่อมต่อเฟส หรือ ที่เรียกว่าการ คลี่เฟส (phase unwrapping) ตามแกนเวลา τ และ แกนความถี่ ω เพื่อให้การความต่อเนื่องของเฟส ค่าเวลา τ
โดยปกติจะถือเป็นเวลาที่ช้าเมื่อเทียบกับเวลา "t" จึงมักจะใช้หน่วยความละเอียดที่ต่ำกว่า
STFT เวลาไม่ต่อเนื่อง.
ในกรณีเวลาไม่ต่อเนื่องนี้ ข้อมูลที่จะทำการแปลงจะถูกแบ่งออกเป็นช่วงหรือกลุ่ม เรียกว่า เฟรม (ซึ่งโดยทั่วไปมักจะมีช่วงที่เหลื่อมทับซ้อนกัน) แต่ละกลุ่มนี้จะถูกทำการแปลง และเก็บบันทึกไว้ในรูปของเมทริกซ์ ของจำนวนเชิงซ้อน ซึ่งแสดงค่าขนาด และ เฟส ของแต่ละจุดของเวลา และ ความถี่ การแปลงมีรูปทางคณิตศาสตร์ดังต่อไปนี้:
 <math> \mathbf{STFT} \left \{ x[n] \right \} \equiv X(m,\omega) = \sum_{n=-\infty}^{\infty} x[n]w[n-m]e^{-j \omega n} </math>
โดย "x"["n"] คือ สัญญาณ และ "w"["n"] คือฟังก์ชันหน้าต่าง ค่าเวลา "m" มีค่าไม่ต่อเนื่อง ค่าความถี่ ω มีค่าต่อเนื่อง แต่เนื่องจากในทางปฏิบัติการแปลง STFT นี้กระทำด้วยคอมพิวเตอร์ โดยใช้การแปลงฟูรีเยอย่างเร็ว (FFT-Fast Fourier Transform) ซึ่งค่าตัวแปรทั้งสองนั้นเป็นค่าดิจิทัล คือ ไม่ต่อเนื่อง และ ถูกควอนไตซ์ ค่าเวลาไม่ต่อเนื่อง "m" โดยปกติดจะถือเป็นเวลาที่ช้า เมื่อเทียบกับค่าเวลา "n" ดังนั้นจึงแสดงด้วยความละเอียดที่ต่ำกว่า
ค่าขนาดกำลังสอง ของ STFT ให้ฟังก์ชันเรียกว่า สเปกโตแกรม (spectrogram) :
 <math>\mathrm{spectrogram} \left \{ x(t) \right \} \equiv \left| X(\tau, \omega) \right|^2</math>
ศูนย์แพทยศาสตรศึกษาชั้นคลินิกในประเทศไทย

ศูนย์แพทยศาสตรศึกษาชั้นคลินิก คือ ศูนย์จัดการเรียนการสอนตามหลักสูตรแพทยศาสตรบัณฑิต ในระดับชั้นคลินิก (ปีที่4-6) จัดตั้งอยู่ภายในโรงพยาบาลต่าง ๆ โดยร่วมมือกับคณะแพทยศาสตร์ต่าง ๆ ในการร่วมผลิตบัณฑิตแพทย์
ประวัติ.
ศูนย์แพทยศาสตรศึกษาชั้นคลินิก เป็นศูนย์จัดการเรียนการสอนตามหลักสูตรแพทยศาสตรบัณฑิต ในระดับชั้นคลินิก (ปีที่4-6) จัดตั้งอยู่ภายในโรงพยาบาลต่าง ๆ โดยร่วมมือกับคณะแพทยศาสตร์ต่าง ๆ ในการร่วมผลิตบัณฑิตแพทย์ 
สำหรับการจัดการเรียนการสอนนั้น ในระดับชั้นปรีคลินิก (ชั้นปี 1 - 3) จะทำการเรียนการสอนที่คณะแพทยศาสตร์ต่าง ๆ ส่วนในระดับชั้นคลินิก (ชั้นปี 4 - 6) จะอาศัย โรงพยาบาลในสังกัดกระทรวงสาธารณสุข, สภากาชาดไทย, กรมการแพทย์, กรุงเทพมหานคร, กองทัพอากาศ และกองทัพเรือ ที่เข้าร่วมเป็นสถาบันสมทบในการเรียนและฝึกปฏิบัติงานของนิสิตนักศึกษาแพทย์ ดังนั้นจึงให้มีการจัดตั้งศูนย์แพทยศาสตรศึกษาชั้นคลินิกขึ้นในโรงพยาบาลต่าง ๆ ที่เข้าร่วมเป็นสถาบันสมทบในการร่วมผลิตแพทย์เพื่อบริหารและจัดการเรียนการสอนนิสิตนักศึกษาแพทย์ในโรงพยาบาลต่าง ๆ อย่างมีประสิทธิภาพ โดยให้เป็นหน่วยงานหนึ่งของโรงพยาบาลนั้น ๆ
ศูนย์แพทยศาสตรศึกษาชั้นคลินิกในประเทศไทย.
ศูนย์แพทยศาสตรศึกษาชั้นคลินิกในประเทศไทย มีดังต่อไปนี้
ตามก๊ก-บิ๊กด่ง

ตามก๊ก-บิ๊กด่ง  เป็นสถานที่ท่องเที่ยวทางธรรมชาติแห่งหนึ่งอยู่ในจังหวัดนิญบิ่ญ ประเทศเวียดนาม ห่างจากตัวเมืองประมาณ 9 กิโลเมตร โดยชื่อ "ตามก๊ก" แปลว่า สามถ้ำ เพราะสถานที่แห่งนี้มีภูเขาหินปูนขนาดใหญ่อยู่รายรอบ และมีแม่น้ำงอด็องไหลผ่านและกัดเซาะ เกิดเป็นถ้ำหินปูน นักท่องเที่ยวที่มาที่นี่จะลงเรือเพื่อล่องชมธรรมชาติและ ลอดใต้ถ้าทั้งสาม
ลัว เสฺว่เจฺวียน

ลัว เสฺว่เจฺวียน  เป็นนักกีฬาว่ายน้ำชาวจีน ซึ่งได้เหรียญทองจากการแข่งขันโอลิมปิก 2004 ที่เอเธนส์ และกำหนดให้ชาวจีนคนแรกที่วิ่งถือคบเพลิงโอลิมปิก 2008 ปักกิ่ง 
ลัว เสฺว่เจฺวียน เกิดเมื่อ 26 มกราคม พ.ศ. 2527 ที่หางโจว มณฑลเจ้อเจียง เริ่มเล่นกีฬาว่ายน้ำตั้งแต่ พ.ศ. 2534 โดยพ่อแม่เธอเป็นคนส่งเสริมเนื่องจากเป็นคนผอมและไม่แข็งแรง
สัณหชัย ผลชีวิน

นายสัณหชัย ผลชีวิน หรือที่รู้จักกันดีในชื่อ ช้าง พีอาร์ มีชื่อเล่นว่า ช้าง เป็นหลานชายของ "โค้ชหรั่ง" ชาญวิทย์ ผลชีวิน อดีตหัวหน้าโค้ชฟุตบอลทีมชาติไทยและสมาชิกวุฒิสภา จบการศึกษาจากคณะวารสารศาสตร์และสื่อสารมวลชน มหาวิทยาลัยธรรมศาสตร์ ปัจจุบันทำงานเป็นผู้สื่อข่าว และคอลัมนิสต์ของบริษัท สยามสปอร์ต ซินดิเคท จำกัด (มหาชน) โดยเป็นสื่อมวลชนในสายมวย โดยเฉพาะมวยสากล มีผลงานในหนังสือพิมพ์สยามกีฬารายวันและมวยสยามรายวัน และเป็นเจ้าของคอลัมน์ "มวยโลกแฟนคลับ" ในนิตยสารมวยโลก มาตั้งแต่ต้นปี พ.ศ. 2539
ปัจจุบัน ยังทำหน้าที่เป็นผู้บรรยายการชกมวยสากลอาชีพทางโทรทัศน์หลายช่อง โดยมีจุดเด่นคือการเน้นรายละเอียดและข้อมูลการชกในแต่ครั้ง ชีวิตส่วนตัวนอกจากชื่นชอบมวยสากลแล้ว ยังชอบฟุตบอล โดยมีทีมที่ชอบคือ ท็อตแน่ม ฮอตสเปอร์ และเคยเข้าแข่งขันในรายการแฟนพันธุ์แท้ ตอน มวยโลก ในปี พ.ศ. 2546 ด้วย แต่ตกรอบ 2
ลำดับดีเอ็นเอ

ลำดับดีเอ็นเอ หรือ ลำดับพันธุกรรม  เป็นชุดของอักษรที่แทนโครงสร้างปฐมภูมิ (primary structure) ของโมเลกุลหรือสายดีเอ็นเอซึ่งมีความสามารถที่จะขนส่งข้อมูลทางพันธุกรรม
อักษรที่ใช้ในลำดับดีเอ็นเอได้แก่ "A", "C", "G", และ "T" ซึ่งแทนหน่วยย่อยนิวคลีโอไทด์ (nucleotide) ของสายดีเอ็นเอได้แก่เบสอะดีนีน (adenine) , ไซโตซีน (cytosine) , กัวนีน (guanine) และ ไทมีน (thymine) ตามลำดับซึ่งต่อกันด้วยพันธะโคเวเลนท์กับแกนหลักฟอสเฟต (phospho-backbone) โดยทั่วไปแล้วลำดับจะถูกพิมพ์ชิดกับอักษรตัวต่อไปโดยไม่มีช่องวรรคจากด้าน 5' ไป 3' จากซ้ายไปขวา เช่นในลำดับ AAAGTCTGAC ชุดของนิวคลีโอไทด์ที่มีลำดับเบสมากกว่า 4 ตัวจะเรียกว่า ลำดับดีเอ็นเอ 
การทำงานทางชีวภาพของลำดับดีเอ็นเอจะขึ้นกับข้อมูลที่อยู่ในลำดับดีเอ็นเอ ลำดับนี้อาจ "sense" (มีนัย) หรือ "anti-sense" (ไม่มีนัย) หรืออาจเป็นส่วนที่ถอดรหัสพันธุกรรม (coding) หรือไม่ถอดเป็นรหัสพันธุกรรม (noncoding) ลำดับดีเอ็นเอนั้นอาจบรรจุข้อมูล ดีเอ็นเอขยะ (junk DNA)
ลำดับดีเอ็นเออาจถอดมาได้จากวัตถุดิบทางชีวภาพผ่านกระบวนการที่เรียกว่า การลำดับดีเอ็นเอ (DNA sequencing)
ในบางครั้ง อาจมีอักษรอื่นๆ นอกเหนือจาก A, T, C, และ G ปรากฏในลำดับดีเอ็นเอ ซึ่งแสดงถึงความกำกวม (ambiguity) ในโมเลกุลดีเอ็นเอตัวอย่างทั้งหมดอาจมีนิวคลีโอไทด์มากกว่า 1 ชนิดที่อยู่ในตำแหน่งนั้น ระบบการเรียกชื่อสารเคมีของ IUPACได้กำหนดกฎมาเป็นดังนี้
 A = adenine 
 C = cytosine 
 G = guanine 
 T = thymine 
 R = G A (purine) 
 Y = T C (pyrimidine) 
 K = G T (keto) 
 M = A C (amino)
 S = G C (strong bonds)
 W = A T (weak bonds)
 B = G T C (all but A)
 D = G A T (all but C)
 H = A C T (all but G)
 V = G C A (all but T)
 N = A G C T (any)
จีโนมิกส์

จีโนมิกส์  เป็นการศึกษาจีโนม (genome) ทั้งหมดของสิ่งมีชีวิต สาขาวิชานี้เกี่ยวข้องกับความพยายามจะค้นหาลำดับดีเอ็นเอ (DNA sequence) ทั้งหมดของสิ่งมีชีวิตและการทำแผนที่พันธุศาสตร์ (genetic mapping) สาขาวิชานี้ยังรวมถึงการศึกษาปรากฏการณ์ภายในจีโนม (intragenomic phenomena) เช่น อภิชาตพันธุ์ (heterosis) , การกดการหลั่ง (epistasis) , การที่ยีนเพียงโลกัสเดียวควบคุมลักษณะหลายลักษณะ (pleiotropy) และปฏิสัมพันธ์อื่นๆ ระหว่างโลคัสและอัลลีลภายในจีโนม 
ในทางกลับกัน การศึกษาหน้าที่การทำงานและบทบาทของยีนเดี่ยวหนึ่งยีน ซึ่งเป็นการวิจัยทางชีววิทยาและทางการแพทย์ในปัจจุบันที่ทำกันโดยทั่วไปในทุกวันนี้ และการมุ่งเน้นไปเฉพาะด้านอณูชีววิทยา (molecular biology) ไม่ใช่ความหมายของจีโนมิกส์ แต่จีโนมิกส์มีจุดประสงค์เพื่อวิเคราะห์ข้อมูลทางพันธุศาสตร์ วิถี และหน้าที่เพื่อจะทำความเข้าใจผล ตำแหน่ง และการตอบสนองต่อเครือข่ายในจีโนมทั้งหมด
จอร์ดิน สปากส์

จอร์ดิน สปากส์ (เกิด 22 ธันวาคม ค.ศ. 1989) เป็นนักร้องแนวป็อปชาวอเมริกัน และเป็นผู้ชนะเลิศจากการประกวด"อเมริกันไอดอล" ประจำฤดูกาลที่ 6 (2007) ขณะอายุ 17 ปี นับเป็นผู้ชนะที่มีอายุน้อยที่สุดในประวัติศาสตร์ของรายการ
ในการออดิชัน ในรายการอเมริกันไอดอล เธอใช้เพลง "บีคอสยูเลิฟด์มี" ของเซลิน ดิออนในการแข่งรอบแรก และในที่สุดเธอก็คว้ารางวัลชนะเลิศด้วยเพลง "ไฟเตอร์" ของคริสติน่า อากีเลร่า เมื่อวันที่ 23 พฤษภาคม 2007
จนกระทั่งเธอได้เซ็นสัญญากับค่ายเพลง 19 เรคอร์ดิงส์/ไจฟ์เรเคิดส์ และหลังจากเซ็นสัญญาได้เพียง 10 วัน จอร์ดิ้นก็มีซิงเกิลแรก "แทตทู" ซึ่งโปรดิวซ์โดยสตาร์เกต เพลงนี้สามารถขึ้นชาร์ทซิงเกิลในอเมริกาได้ที่อันดับ 8 และหลังจากนั้น อัลบั้มของเธอ "จอร์ดิน สปากส์" ออกวางขายในอเมริกาตั้งแต่ปลายเดือนพฤศจิกายน ค.ศ. 2007 และสามารถเข้าอันดับอัลบั้มขายดีได้สูงที่อันดับที่ 10 ในสัปดาห์แรกที่ออกวางขาย
คิวต์

คิวต์ (Qt อ่านเหมือน cute) เป็นชุดเครื่องมือวิจิตสำหรับพัฒนาส่วนต่อประสานกราฟิกกับผู้ใช้ (GUI) โปรแกรมในแพลตฟอร์มต่าง ๆ ตัวอย่างของซอฟต์แวร์ที่ใช้คิวต์ เช่น KDE, โอเปรา, กูเกิลเอิร์ท, สไกป์, โฟโตชอป เอเลเมนส์ เป็นต้น เปิดตัวครั้งแรกเมื่อวันที่ 20 พฤษภาคม พ.ศ. 2538
คิวต์ พัฒนาโดยใช้ภาษา C++ และใช้ส่วนขยายอื่นนอกเหนือจาก C++ มาตรฐาน ที่ต้องใช้ preprocessor ประมวลเพื่อสร้างคำสั่ง C++ ก่อนการคอมไพล์ มี binding สำหรับใช้ในภาษา เอดา, ซีชาร์ป, จาวา, ปาสกาล, เพิร์ล, พีเอชพี, รูบี้ และ ไพทอน
ขีดความสามารถอื่นนอกเหนือจากส่วนต่อประสานกราฟิกกับผู้ใช้ เช่นการติดต่อกับฐานข้อมูลSQL การอ่านข้อมูล XML การบริหารทรีด (thread) ด้านเครือข่าย และการจัดการไฟล์
ปัจจุบัน Qt ถูก Nokia เทคโอเวอร์ และ ออกผลิตภัณฑ์ ที่เน้นเขียนแอพพลิเคชั้นให้สามารถ รันข้ามแพรตฟอร์มหลากหลายและสามารถทำงานบน โทรศัพท์มือถือและอุปกรณ์เคลื่อนที่(Mobile Device)ต่างได้ เช่น อุปกรณ์นำทางบนรถยนต์, แทปเลสพีซี(Tables PC) โดยกาสนับสนุนของ Intel
Qt สามารถทำงานได้บนระบบปฏิบัติการ Maemo ,Meego ,Embleded Linux ,Ubantu และ Android
รุ่นต่างๆ ของคิวต์.
Trolltech ออกคิวต์บทสถาปัตยกรรมต่อไปนี้:
คิวต์ ยังมีอีกรุ่นสำหรับระบบฝังตัวที่ใช้ชื่อว่า Qtopia
ในแต่ละสถาปัตยกรรม มีการออก คิวต์ แยกกันสี่รุ่น ได้แก่:
คิวต์ มีสองสัญญาอนุญาตให้เลือกใช้ คือ GPL v2 หรือ v3 พร้อมทั้งข้อยกเว้น และสัญญาอนุญาตเพื่อการค้า สำหรับแบบเพื่อการค้านั้น ผู้พัฒนาสามารถเผยแพร่โปรแกรมประยุกต์ที่พัฒนาด้วยคิวต์ โดยสัญญาอนุญาตใดก็ได้ รวมไปถึงสัญญาอนุญาตที่เป็นแบบซอฟต์แวร์เสรี หรือ โอเพนซอร์สแบบต่างๆ
คิวต์ต่างจากโครงการโอเพนซอร์สทั่วไปตรงที่ คิวต์ไม่ใช้สัญญาอนุญาแบบ GNU Lesser General Public License และไม่มีข้อยกเว้นการเชื่อมโยงโปรแกรม (link) เข้ากับโปรแกรมอื่น
ทุกรุ่นรองรับคอมไพเลอร์ต่างๆ รวมถึงคอมไพเลอร์ภาษาซีพลัสพลัสใน GCC และใน ไมโครซอฟท์ วิชวลสตูดิโอ
ราชอาณาจักรซิซิลี

ราชอาณาจักรซิซิลี  เป็นราชอาณาจักรที่ตั้งอยู่ทางตอนใต้ของประเทศอิตาลีและบนเกาะซิซิลี ระหว่างปี ค.ศ. 1130 ถึงปี ค.ศ. 1816 โดยมีพระเจ้าโรเจอร์ที่ 2 แห่งซิซิลีเป็นกษัตริย์องค์แรก และสมเด็จพระเจ้าเฟอร์ดินานด์ที่ 1 แห่งราชอาณาจักรซิซิลีทั้งสองแห่งราชวงศ์ซิซิลีทั้งสองเป็นกษัตริย์องค์สุดท้าย ราชอาณาจักรซิซิลีมิได้อยู่แต่บนเกาะซิซิลี แต่รวมทั้งเนื้อที่ของบริเวณเมซโซจอร์โนทั้งหมดทางใต้ของคาบสมุทรอิตาลี และจนกระทั่งปี ค.ศ. 1530 รวมมอลตาและโกโซ บางครั้งเป็นที่รู้จักกันในนาม “regnum Apuliae et Siciliae” จนกระทั่งปี ค.ศ. 1282 เมื่อส่วนที่อยู่บนแผ่นดินใหญ่แยกตัวไปเป็นราชอาณาจักรเนเปิลส์ หลังจากปี ค.ศ. 1302 ซิซิลีบางครั้งเรียกตัวเองว่า “ราชอาณาจักรตรีนาเกรีย” ประมุขมักจะมาจากประมุขของราชอาณาจักรอื่น เช่น จากพระเจ้าแผ่นดินแห่งราชอาณาจักรอารากอนในประเทศสเปนปัจจุบัน จากพระเจ้าแผ่นดินราชอาณาจักรสเปน หรือจากจักรพรรดิแห่งจักรวรรดิโรมันอันศักดิ์สิทธิ์ ในปี ค.ศ. 1816 ราชอาณาจักรซิซิลีรวมตัวกับราชอาณาจักรเนเปิลส์กลายเป็นอาณาจักรใหม่ที่เรียกว่าราชอาณาจักรซิซิลีทั้งสอง
ดีเซลน้อย ช.ธนะสุกาญจน์

ดีเซลน้อย ช.ธนะสุกาญจน์ อดีตยอดนักมวยไทย เจ้าของฉายา ขุนเข่าเสาโทรเลข มีชื่อจริงว่า ชรินทร์ สอนดี มีชื่อเล่นว่า ต้อย เกิดเมื่อวันที่ 27 ธันวาคม พ.ศ. 2504 ที่อำเภอนครหลวง จังหวัดพระนครศรีอยุธยา ดีเซลน้อยเป็นนักมวยรูปร่างสูงโปร่ง มีช่วงชกยาวทั้งแขนและขา และมีอาวุธอันตรายคือเข่า จนได้รับฉายาว่า "ขุนเข่าเสาโทรเลข" หรือ "ขุนเข่าทะลายฟ้า" จากสื่อมวลชน โดยมีชื่อเสียงระหว่างปี พ.ศ. 2520-2528
ประวัติ.
ดีเซลน้อยสำเร็จการศึกษาชั้นประถมศึกษาที่ปี 4 จากโรงเรียนวัดลาดปลาเค้า ดีเซลน้อยเริ่มหัดมวยเมื่ออายุ 12 ปี ต่อมาเมื่อพี่ชายอพยพไปอยู่ที่ ศรีราชา จ.ชลบุรี ดีเซลน้อยได้ตามไปด้วย และได้สมัครเข้ามาอยู่ค่ายมวย ส.วรกุลชัย ของบุญเลิศ ศรีวรกุล และใช้ชื่อว่า ดีเซลน้อย ช.ธนสุกาญจน์ ตั้งแต่ครั้งนั้น
ดีเซลน้อยตระเวนชกในภาคตะวันออกจนเป็นมวยชื่อดัง จึงได้เข้ามาชกที่เวทีราขดำเนินเมื่อ พ.ศ. 2519 ชนะ ฟ้าน้อย ศักดิ์แสนดี จากนั้นในช่วง พ.ศ. 2520 – 2528 ดีเซลน้อยได้ชกกับนักมวยระดับแนวหน้าของไทยขณะนั้นหลายคน และชกชนะได้หลายคน เช่น ณรงค์น้อย เกียรติบัณฑิต ขาวสด ศิษย์พระพรหม แป้นน้อย สาครพิทักษ์ สามารถ พยัคฆ์อรุณ สกัด เพชรยินดี รักแท้ เมืองสุรินทร์ ผลัดแพ้ชนะกับวิชาญน้อย พรทวี ขาวผ่อง สิทธิชูชัย เผด็จศึก พิษณุราชันย์ เคยครองแชมป์มวยไทยรุ่นรุ่นไลท์เวท เวทีลุมพินี ด้วยการชนะ ขาวผ่อง สิทธิชูชัย หรือ ทวี อัมพรมหา เจ้าของเหรียญเงินมวยสากลสมัครเล่นกีฬาโอลิมปิกครั้งที่ 23 ที่ลอสแอนเจลิสเมื่อ 9 มกราคม พ.ศ. 2525 ครองแชมป์อยู่ 3 ปี จึงสละตำแหน่งเพราะไม่มีผู้ท้าชิง เคยชกขึ้นไปจนถึงรุ่นจูเนียร์เวลเตอร์เวท
นอกจากชกมวยไทยแล้ว ดีเซลน้อยยังเคยชกมวยสากลอาชีพ 2 ครั้ง แต่ไม่ประสบความสำเร็จ ครั้งล่าสุด ชนะคะแนน คทาธร ศรีทุ่งทอง อย่างทุลักทุเล จึงกลับมาชกมวยไทยตามเดิม เคยชกแบบมาเชียลอาร์ต ชนะน็อคนักเทควันโดจากเกาหลีใต้และนักคิกบอกซิ่งจากญี่ปุ่นอย่างง่ายดาย และเคยไปชกกับแชมป์คาราเต้ โจ มอนคาโย่ที่สหรัฐ ก็เป็นฝ่ายชนะน็อกได้อีก
หลังจากชกชนะ สามารถ พยัคฆ์อรุณเมื่อ พ.ศ. 2525 แล้ว ดีเซลน้อยเริ่มหาคู่ชกยาก เพราะปราบนักมวยรุ่นเดียวกันจนหมด กลายเป็นยอดนักมวยไทยที่มีอายุเพียง 24 ปีเท่านั้นจนต้องหยุดชกไประยะหนึ่ง นานๆจึงจะได้ขึ้นชก จนถึง พ.ศ. 2528 หลังจากชนะคะแนน ครองศักดิ์ ณ ธีระวงศ์ เมื่อ 12 พฤศจิกายนแล้ว ดีเซลน้อยก็ต้องแขวนนวมไปโดยปริยายเพราะหาคู่ชกไม่ได้อีกเลย ในปี พ.ศ. 2528 ที่ดีเซลน้อยแขวนนวมไปนั้น สื่อมวลชนได้ยกให้ดีเซลน้อยเป็นยอดนักมวยไทยประจำปี ซึ่งในปี พ.ศ. 2527 เวทีราชดำเนินได้ทำการบรรุจชื่อของดีเซลน้อยลงในทำเนียบหอเกียรติยศของเวทีร่วมกับยอดนักมวยไทยอีก 9 คน เช่น ชูชัย พระขรรค์ชัย, ผล พระประแดง, สุข ปราสาทหินพิมาย, อภิเดช ศิษย์หิรัญ, พุฒ ล้อเหล็ก, ผุดผาดน้อย วรวุฒิ เป็นต้น
หลังจากเลิกชกมวย ดีเซลน้อยได้เดินทางไปชกมวยคิกบ็อกซิ่งที่ประเทศญี่ปุ่น จนมีชื่อเสียงโด่งดังเป็นที่รู้จัก และลงหลักปักฐานทำธุรกิจที่นั่น ก่อนจะกลับมาเมืองไทย
ซิลเวอร์

ซิลเวอร์ (ジルウェ, Jiruwe ภาษาอังกฤษเรียกว่า Giro)ซิลเวอร์เป็นเรฟลิรอยที่มีหน้าที่ขนส่งสินค้าโดย "ซิลเวอร์เอ็กซ์เพรส"(ภาษาอังกฤษ Girouette Express) เมื่อไม่นานมานี้ได้รับเลื้ยง วาน และ เอล โดยไม่มีปัญหาอะไรโดยเฉพาะตอนเกิดจลาจลก็ต้องแปลงร่างเป็น Rockman Model Z ซึ่งจะมีท่าทางลึกลับมากกว่าร็อคแมนตัวอื่นๆ จนในที่สุด 10 ปีต่อมาหลังจากแยกตัวกับ วาน/เอล ก็ไปปราบอีเร็กกูล่าที่เขต Bและก็เปิดเผยว่าเขาคือซิลเวอร์ที่ช่วย วาน/เอล ไว้ แต่ทว่าที่เขต Dมีอีเร็กกูล่า 2 ตัวก่อจลาจลขึ้นนั้นก็คือเซมปัลกับโพเมเต้และแพนโดร่าได้ไปก่อจลาจล จนซิลเวอร์ไปดูแล้วเกิดโดนทำรายและโดนสะกดจิตก็เลยให้วาน และ เอลโจมตีใส่เขาแต่ยังไม่หายจากการโดนสะกดก็เลยโดนฟ้าผ่าของเซมปัลก็เลยบาดเจ็บสาหัสมากจนสุดท้ายต้องยก Model Z ให้วาน/เอลไป และกลายเป็น ไซเบอร์-เอลฟ์ ในที่สุด...
เทียทีส

เทียทีส (Thetis ในภาษาอังกฤษ) ผู้ครอบครอง Live Metal Model L แห่งสายน้ำ เป็นหนุ่มน้อยอายุราวๆ 14-15 ปี ที่ชื่นชอบการว่ายน้ำมาก ซึ่งมันก็เป็นเหตุผลของเขาที่ว่าทำไมเขาถึงต้องการจะชนะเกมส์แห่งชะตากรรม นี้ เนื่องจากสงครามและน้ำมือของมนุษย์ที่ทำให้ทะเลและสัตว์ใต้ทะเลที่เขารัก นั้นต้องสกปรก เขาจึงตัดสินใจที่จะเป็นผู้ชนะในเกมส์ เพื่อที่จะกวาดล้างมนุษย์นั่นเอง
ความสามารถของModel.
ร็อคแมน Model L เป็นร็อคแมนที่ Rock On มาจาก Model L โดยเทียทีส ใช้ Halberd เป็นอาวุธหลัก รูปแบบการต่อสู้ใกล้เคียงกับร็อคแมน Model Lx แต่ความสามารถในการเคลื่อนที่ในน้ำด้อยกว่า มีคุณสมบัติประจำตัวเป็น น้ำแข็ง ความสามารถพิเศษในจอ Touch Screen คือ สามารถระบุตำแหน่งของไอเท่มต่างๆ ที่อยู่ใกล้ตัวได้เหมือนกับ ร็อคแมน Model Lx ถ้าเล่นเป็นอาเช่ เขาจะใช้ท่า Ice Sticker แทนท่า Freezing Dragon
ซิกนัส

ชิกนัส (Siarnaq ในภาษาอังกฤษ) ผู้ครอบครอง Live Metal Model P แห่งความมืด เป็นหนุ่มนินจาที่ไร้ความรู้สึก เนื่องจากเคยถูกพวกพ้องหักหลัง เป็นนินจาที่ค่อนข้างลึกลับที่ร็อคแมนคนอื่นๆไม่ค่อยจะรู้ความเป็นมาของเขาเท่าไหร่นัก
ความสามารถของModel.
ร็อคแมน Model P เป็นร็อคแมนที่ Rock On มาจาก Model P โดยชิกนัส ใช้ Kunai เป็นอาวุธหลัก รูปแบบการต่อสู้ใกล้เคียงกับร็อคแมน Model Px ถ้าเล่นเป็นอาเช่ เขาจะด้อยกว่าร็อคแมน Model Pxในด้านการชาร์จโจมตี ถ้าเล่นเป็นเกรย์ เขาจะด้อยกว่าร็อคแมน Model Pxในด้านการกางบาเรีย ไม่มีคุณสมบัติประจำตัว ความสามารถพิเศษในจอ Touch Screen คือ สามารถระบุตำแหน่งของศัตรูที่อยู่ใกล้ตัวและระบุทางเดินในความืดได้เหมือนกับ ร็อคแมน Model Px ถ้าเล่นเป็นอาเช่ เขาจะใช้ท่า Mandala Star แทนท่า Cross Star
ปราโมทย์ หอยมุกข์

นายปราโมทย์ หอยมุกข์ เจ้าของค่ายมวย "หนองกี่พาหุยุทธ" และ "ศูนย์กีฬาหนองกี่" ที่อำเภอหนองกี่ จังหวัดบุรีรัมย์
เดิมเคยขึ้นชกมวยไทยมาก่อนในสมัยเรียนระดับมัธยมศึกษา และเล่นกีฬาหลายประเภท เช่น ฟุตบอล และเมื่อศึกษาจบการวิทยาลัยครูได้ประกอบอาชีพเป็นครูเรื่อยมา พร้อมกับได้เปิดค่ายมวยไทยขึ้นเพราะความชอบส่วนตัวและต้องการสอนเด็กได้รู้จักการเล่นกีฬา
ปัจจุบันได้มีค่ายมวยสาขาที่ต่างประเทศด้วย คือ ที่เมืองเพิร์ธ ประเทศออสเตรเลีย และเมืองแมนเชสเตอร์ ประเทศอังกฤษ
มีนักมวยไทยในสังกัดที่มีชื่อเสียงโด่งดัง คือ นำพล หนองกี่พาหุยุทธ และ นำขบวน หนองกี่พาหุยุทธ และในส่วนมวยสากลสมัครเล่นก็เคยมีนักมวยติดทีมชาติคือ สมชาย ฉิมรัมย์ ในการชกในกีฬาโอลิมปิกที่ซิดนีย์ ประเทศออสเตรเลีย
ในการชุมนุมของพันธมิตรประชาชนเพื่อประชาธิปไตย พ.ศ. 2551 นายปราโมทย์ได้ขึ้นเวทีปราศรัยด้วย เพราะรู้จักเป็นการส่วนตัวกับ ผศ.สมเกียรติ พงษ์ไพบูลย์ หนึ่งในแกนนำพันธมิตรประชาชนเพื่อประชาธิปไตยรุ่นแรกในฐานะที่เป็นอาจารย์ภาคอีสานและชื่นชอบการเมืองเหมือนกัน โดยมักขึ้นในเวลากลางดึกร้องเพลงสากล
ปัจจุบันมีตำแหน่งเป็นรองผู้อำนวยการโรงเรียนอนุบาลหนองกี่
มะกล่ำตาช้าง

มะกล่ำตาช้าง, มะกล่ำต้น, มะแค้ก, หมากแค้ก, มะแดง, มะหัวแดง หรือ มะโหกแดง (ชื่อวิทยาศาสตร์: "Adenanthera pavonina") เป็นไม้ยืนต้นในวงศ์ Leguminasae วงศ์ย่อย Mimosoideae โคนต้นมีพูพอน ผิวเรียบ สีเทาอมน้ำตาล ใบประกอบแบบขนนกสองชั้น ใบย่อยรูปไข่ ดอกช่อแบบแตกแขนง เกสรตัวผู้สีเหลืองจำนวนมาก เห็นเป็นพู่ ผลเดี่ยว เป็นฝักแบน ยาวขดเป็นวง เมื่ออ่อนสีเขียวอ่อน สุกแล้วสีน้ำตาล เป็นผลแห้ง แตกตามตะเข็บ เมล็ดแบนสีแดง 
เป็นพืชที่ตรึงก๊าซไนโตรเจน ใช้เป็นอาหารสัตว์ สมุนไพร และยังเป็นไม้ประดับได้ เนื้อไม้มีความแข็งแกร่งมากใช้ทำเรือและใช้ทำเครื่องเรือน มะกล่ำตาช้างเป็นพืชที่มีพิษ โดยเฉพาะส่วนเมล็ดสีแดงมีพิษสูงมาก หากรับประทานเข้าไป อาจทำให้เสียชีวิตได้ รากมีรสเปรี้ยว ใช้เป็นยาแก้ร้อนใน เมล็ดและใบแก้ริดสีดวงทวารหนัก ใช้เป็นยาเบื่อพยาธิ เมล็ดมะกล่ำ 1 เมล็ดใช้เทียบเป็นหน่วยกล่ำในมาตราชั่งตวงวัดโบราณ โดย 2 กล่อมเป็น 1 กล่ำ และ 2 กล่ำเป็น 1 ไพ
พระเจ้านะราวะระ

พระเจ้านะราวะระ (ค.ศ. 1650–1673) เป็นพระมหากษัตริย์แห่งราชวงศ์ตองอูของประเทศพม่าที่ครองราชย์ประมาณ 11 เดือน#เปลี่ยนทาง ในช่วง ค.ศ. 1672 ถึง 1673 พระเจ้านะราวะระขึ้นครองราชย์หลังพระเจ้าปเยสวรรคตใน ค.ศ. 1672 แต่พระองค์ครองราชย์แค่เพียงปีเดียวก็สิ้นพระชนม์อย่างกะทันหัน พระอนุชาของพระองค์จึงขึ้นครองราชย์ต่อเป็น พระเจ้ามังกะยอดิน
พระชนม์ชีพช่วงต้น.
นะราวะระเป็นพระราชโอรสองค์เดียวและเป็นคนกลางจากทั้งหมด 3 พระองค์ของพระเจ้าปเยกับอัครมเหสี Khin Ma Latt พระองค์เสด็จพระราชสมภพใน ค.ศ. 1650 โดยกลายเป็นรัชทายาทผู้มีสิทธิโดยตรงในวันที่ 1 มิถุนายน ค.ศ. 1664 (วันอาทิตย์ ขึ้น 8 ค่ำ เดือนนะโยน ปี 1026 ตามปฏิทินพม่า)
หมายเหตุ.
<templatestyles src="Reflist/styles.css" />
การแก้จิตรกรรม

การแก้จิตรกรรม  หมายถึงการเปลี่ยนแปลงงานจิตรกรรมที่ทำโดยตัวจิตรกรเองที่ทิ้งร่องรอยให้เห็นว่าจิตรกรเปลี่ยนใจในการวางรูปแบบในระหว่างการเขียนภาพ รากของคำมาจากคำว่า “Pentirsi” ที่แปลว่า สำนึกผิด
ความสำคัญ.
การแก้จิตรกรรมอาจจะทำให้เห็นถึงองค์ประกอบหรือการวางภาพเดิมของจิตรกร เช่นหัวหรือมือ ในที่ที่ต่างจากภาพที่เขียนเสร็จ การเปลี่ยนแปลงอาจจะเป็นการเปลี่ยนแปลงจากภาพที่ร่าง หรือที่เห็นได้จากชั้นสีที่ต่างจากสีภายใต้ (underdrawing) หรือจากการใช้สีที่มีองค์ประกอบที่แตกต่างออกไปในการเขียนสีชั้นบน (over-paint)
2001 จอมจักรวาล (นวนิยาย)

2001 จอมจักรวาล  เป็นนิยายวิทยาศาสตร์ในชุด จอมจักรวาล ของ อาร์เทอร์ ซี. คลาร์ก เกี่ยวกับการเดินทางไปยังดาวเสาร์ของมนุษย์ในปี ค.ศ. 2001
นวนิยายเรื่องนี้ อาร์เทอร์ ซี. คลาร์ก เขียนขึ้นเพื่อขยายความเรื่องสั้นเรื่อง "The Sentinel" ที่คลาร์กเขียนไว้ตั้งแต่ปี ค.ศ. 1948 และตีพิมพ์เมื่อปี ค.ศ. 1951 ในชื่อว่า "Sentinel of Eternity"
นิยาย 2001 จอมจักรวาล ตีพิมพ์ครั้งแรกเมื่อปี ค.ศ. 1968 พร้อมๆ กับการฉายภาพยนตร์ที่กำกับโดย สแตนลีย์ คูบริก ซึ่งคลาร์กเขียนบทภาพยนตร์ร่วมกับผู้กำกับ
ฉบับภาษาไทยแปลโดยระเริงชัย โดยมีณัฐ ศาสตร์ส่องวิทย์เป็นบรรณาธิการ จัดพิมพ์โดย Science Fiction Publishing House พิมพ์ พ.ศ. 2541
รายชื่อโรงเรียนในจังหวัดกาฬสินธุ์

โรงเรียนตัวย่อ ค ว ในจังหวัดกาฬสินธุ์
ภาพรวม.
จังหวัดกาฬสินธุ์มีโรงเรียนทั้งหมด 681 โรงเรียน โดยแบ่งตามสังกัดและอำเภอที่ตั้งดังนี้
รายชื่อโรงเรียนในจังหวัดกาฬสินธุ์แบ่งตามสังกัด.
ในส่วนนี้จะจำแนกโรงเรียนในตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน.
จังหวัดกาฬสินธุ์มีโรงเรียนสังกัด สพฐ. จำนวน 596 โรงเรียน โดยแบ่งเป็นมัธยมศึกษาสังกัดสำนักงานเขตพื้นที่การศึกษามัธยมศึกษากาฬสินธุ์ (สพม.กาฬสินธุ์) จำนวน 55 โรงเรียน โรงเรียนสังกัดสำนักงานเขตพื้นที่การศึกษาประถมศึกษากาฬสินธุ์ทั้ง 3 เขตรวม 540 โรงเรียน และโรงเรียนสังกัดสำนักบริหารงานการศึกษาพิเศษ 2 โรงเรียน
เขตพื้นที่การศึกษาประถมศึกษาของจังหวัดกาฬสินธุ์แบ่งดังนี้
สำนักงานเขตพื้นที่การศึกษามัธยมศึกษากาฬสินธุ์.
จังหวัดกาฬสินธุ์อยู่ในเขตพื้นที่การศึกษามัธยมศึกษากาฬสินธุ์ และมีโรงเรียนในสังกัดจำนวน 55 โรงเรียน โดยจัดอยู่ใน 8 สหวิทยาเขตได้แก่
สำนักงานเขตพื้นที่การศึกษาประถมศึกษากาฬสินธุ์เขต 1.
สพป.กาฬสินธุ์ เขต 1 มีพื้นที่ครอบคลุม 6 อำเภอทางตอนกลางของจังหวัด ได้แก่อำเภอเมืองกาฬสินธุ์ อำเภอกมลาไสย อำเภอดอนจาน อำเภอร่องคำ อำเภอสหัสขันธ์ และอำเภอสามชัย มีโรงเรียนในความรับผิดชอบจำนวน 171 โรงเรียน โดยแบ่งเป็นอำเภอเมืองกาฬสินธุ์ 62 โรงเรียน อำเภอกมลาไสย 35 โรงเรียน อำเภอสหัสขันธ์ 32 โรงเรียน อำเภอสามชัย 17 โรงเรียน อำเภอดอนจาน 16 โรงเรียน และอำเภอร่องคำ 9 โรงเรียน
สำนักงานเขตพื้นที่การศึกษาประถมศึกษากาฬสินธุ์เขต 2.
สพป.กาฬสินธุ์ เขต 2 มีพื้นที่ครอบคลุม 5 อำเภอทางตะวันตกของจังหวัด ได้แก่อำเภอฆ้องชัย อำเภอท่าคันโท อำเภอยางตลาด อำเภอหนองกุงศรี และอำเภอห้วยเม็ก มีโรงเรียนในความรับผิดชอบจำนวน 168 โรงเรียน โดยแบ่งเป็นอำเภอยางตลาด 62 โรงเรียน อำเภอหนองกุงศรี 39 โรงเรียน อำเภอห้วยเม็ก 31 โรงเรียน อำเภอท่าคันโท 20 โรงเรียน และอำเภอฆ้องชัย 16 โรงเรียน
สำนักงานเขตพื้นที่การศึกษาประถมศึกษากาฬสินธุ์เขต 3.
สพป.กาฬสินธุ์ เขต 3 มีพื้นที่ครอบคลุม 7 อำเภอทางตะวันออกของจังหวัด ได้แก่อำเภอกุฉินารายณ์ อำเภอเขาวง อำเภอคำม่วง อำเภอนาคู อำเภอนามน อำเภอสมเด็จ และอำเภอห้วยผึ้ง มีโรงเรียนในความรับผิดชอบจำนวน 199 โรงเรียน โดยแบ่งเป็นอำเภอกุฉินารายณ์ 55 โรงเรียน อำเภอสมเด็จ 42 โรงเรียน อำเภอคำม่วง 26 โรงเรียน อำเภอนาคู 22 โรงเรียน อำเภอนามน 20 โรงเรียน อำเภอห้วยผึ้ง 18 โรงเรียน และอำเภอเขาวง 16 โรงเรียน
สำนักบริหารงานการศึกษาพิเศษ.
จังหวัดกาฬสินธุ์มีโรงเรียนสังกัดสำนักบริหารงานการศึกษาพิเศษ 2 โรงเรียน ได้แก่
องค์กรปกครองส่วนท้องถิ่น.
จังหวัดกาฬสินธุ์มีโรงเรียนสังกัดองค์กรปกครองส่วนท้องถิ่น 32 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดกาฬสินธุ์ (12 โรงเรียน) เทศบาลเมือง 2 แห่งได้แก่เทศบาลเมืองกาฬสินธุ์ (5 โรงเรียน) และเทศบาลเมืองกุฉินารายณ์ (1 โรงเรียน) เทศบาลตำบล 9 แห่ง และองค์การบริหารส่วนตำบล 4 แห่ง
สำนักงานคณะกรรมการการศึกษาเอกชน.
โรงเรียนเอกชนในจังหวัดกาฬสินธุ์ซึ่งสังกัดสำนักงานคณะกรรมการการศึกษาเอกชนมีจำนวน 54 โรงเรียน
รายชื่อโรงเรียนในจังหวัดกาฬสินธุ์แบ่งตามที่ตั้ง.
ในส่วนนี้จะจำแนกโรงเรียนในตามอำเภอที่ตั้งของโรงเรียน โดยสีพื้นหลังของแต่ละแถวแสดงสังกัดของโรงเรียน
รายชื่อโรงเรียนในจังหวัดกำแพงเพชร

หน้านี้รวบรวมรายชื่อโรงเรียนใน โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
ภาพรวม.
จังหวัดกำแพงเพชรมีโรงเรียนทั้งหมด 472 โรงเรียน โดยแบ่งตามสังกัดและอำเภอที่ตั้งดังนี้
รายชื่อโรงเรียนในจังหวัดกำแพงเพชรแบ่งตามสังกัด.
ในส่วนนี้จะจำแนกโรงเรียนในตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน.
จังหวัดกำแพงเพชรมีโรงเรียนสังกัด สพฐ. จำนวน 421 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษากำแพงเพชร (สพม.กำแพงเพชร) จำนวน 32 โรงเรียน และโรงเรียนสังกัดสำนักงานเขตพื้นที่การศึกษาประถมศึกษากำแพงเพชรทั้ง 2 เขตรวม 389 โรงเรียน
เขตพื้นที่การศึกษาประถมศึกษาของจังหวัดกำแพงเพชรแบ่งดังนี้
สำนักงานเขตพื้นที่การศึกษามัธยมศึกษากำแพงเพชร.
จังหวัดกำแพงเพชรอยู่ในเขตพื้นที่การศึกษามัธยมศึกษากำแพงเพชร และมีโรงเรียนในสังกัดจำนวน 33 โรงเรียน โดยแบ่งเป็น 4 สหวิทยาเขต ได้แก่
สำนักงานเขตพื้นที่การศึกษาประถมศึกษากำแพงเพชรเขต 1.
สพป.กำแพงเพชร เขต 1 มีพื้นที่ครอบคลุม 5 อำเภอทางตอนเหนือของจังหวัด ได้แก่อำเภอเมืองกำแพงเพชร อำเภอโกสัมพีนคร อำเภอไทรงาม อำเภอพรานกระต่าย และอำเภอลานกระบือ มีโรงเรียนในความรับผิดชอบจำนวน 205 โรงเรียน โดยแบ่งเป็นอำเภอเมืองกำแพงเพชร 85 โรงเรียน อำเภอพรานกระต่าย 44 โรงเรียน อำเภอไทรงาม 29 โรงเรียน อำเภอลานกระบือ 29 โรงเรียน และอำเภอโกสัมพีนคร 18 โรงเรียน
สำนักงานเขตพื้นที่การศึกษาประถมศึกษากำแพงเพชรเขต 2.
สพป.กำแพงเพชร เขต 2 มีพื้นที่ครอบคลุม 6 อำเภอทางตอนใต้ของจังหวัด ได้แก่อำเภอขาณุวรลักษบุรี อำเภอคลองขลุง อำเภอคลองลาน อำเภอทรายทองวัฒนา อำเภอบึงสามัคคี และอำเภอปางศิลาทอง มีโรงเรียนในความรับผิดชอบจำนวน 184 โรงเรียน โดยแบ่งเป็นอำเภอขาณุวรลักษบุรี 61 โรงเรียน อำเภอคลองขลุง 42 โรงเรียน อำเภอคลองลาน 34 โรงเรียน อำเภอปางศิลาทอง 19 โรงเรียน อำเภอบึงสามัคคี 16 โรงเรียน และอำเภอทรายทองวัฒนา 12 โรงเรียน
องค์กรปกครองส่วนท้องถิ่น.
จังหวัดกำแพงเพชรมีโรงเรียนสังกัดองค์กรปกครองส่วนท้องถิ่น 15 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดกำแพงเพชร (1 โรงเรียน) เทศบาลเมือง 3 แห่งได้แก่เทศบาลเมืองกำแพงเพชร (4 โรงเรียน) เทศบาลเมืองหนองปลิง (1 โรงเรียน) เทศบาลเมืองปางมะค่า (1 โรงเรียน) เทศบาลตำบล 7 แห่ง และองค์การบริหารส่วนตำบล 1 แห่ง
สำนักงานคณะกรรมการการศึกษาเอกชน.
โรงเรียนเอกชนในจังหวัดกำแพงเพชรซึ่งสังกัดสำนักงานคณะกรรมการการศึกษาเอกชนมีจำนวน 36 โรงเรียน
โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา.
จังหวัดกำแพงเพชรมีโรงเรียนสาธิต 1 โรงเรียนได้แก่โรงเรียนอนุบาลราชภัฏกำแพงเพชร สังกัดมหาวิทยาลัยราชภัฏกำแพงเพชร ตั้งอยู่ที่ตำบลนครชุม อำเภอเมืองกำแพงเพชร เปิดสอนในระดับอนุบาล
รายชื่อโรงเรียนในจังหวัดกำแพงเพชรแบ่งตามอำเภอที่ตั้ง.
ในส่วนนี้จะจำแนกโรงเรียนในตามอำเภอที่ตั้งของโรงเรียน โดยสีพื้นหลังของแต่ละแถวแสดงสังกัดของโรงเรียน
วิลเลียม คาเว็นดิช ดยุกที่ 4 แห่งเดวอนเชอร์

วิลเลียม คาเว็นดิช ดยุกที่ 4 แห่งเดวอนเชอร์  ก่อนปี ค.ศ. 1729 มีตำแหน่งเป็นลอร์ดคาเว็นดิช และระหว่างปี ค.ศ. 1729 ถึงปี ค.ศ. 1755 เป็นรัฐบุรุษของพรรควิก วิลเลียม คาเว็นดิชเป็นขุนนางชาวอังกฤษผู้เป็นนายกรัฐมนตรีแห่งสหราชอาณาจักรระหว่างปี 16 พฤศจิกายน ค.ศ. 1756 ถึงปี 25 มิถุนายน ค.ศ. 1757 ในรัชสมัยของสมเด็จพระเจ้าจอร์จที่ 2 แห่งบริเตนใหญ่ 
วิลเลียม คาเว็นดิชได้รับเลือกให้เป็นสมาชิกรัฐสภาในปี ค.ศ. 1741 และในปี ค.ศ. 1747 แต่ออกจากการเป็นสมาชิกในสภาสามัญชน ไปเป็นสภาขุนนางในปี ค.ศ. 1751 เมื่อได้รับพระราชทานบรรดาศักดิ์ขึ้นเป็นบารอนคาเว็นดิชและเป็นสมาชิกสภาองคมนตรี คาเว็นดิชได้รับตำแหน่ง “ข้าหลวงแห่งไอร์แลนด์” (Lord Lieutenant of Ireland) แห่งระหว่างวันที่ 2 เมษายน ค.ศ. 1755 ถึงวันที่ 3 มกราคม ค.ศ. 1757 เมื่อได้รับพระราชทานบรรดาศักดิ์ขุนนางสืบตระกูลเป็นดยุคแห่งเดวอนเชอร์ที่ 4 ต่อจากบิดาแล้ว คาเว็นดิชก็ได้รับเครื่องราชอิสริยาภรณ์การ์เตอร์และได้รับแต่งตั้งให้เป็นรัฐมนตรีกระทรวงการคลัง (นักประวัติศาสตร์ส่วนใหญ่ถือว่าเป็นการดำรงตำแหน่งนายกรัฐมนตรีไปในตัว) ในเดือนพฤศจิกายน ค.ศ. 1756 และเป็นจนถึงเดือนพฤษภาคา ค.ศ. 1757 ในปี ค.ศ. 1762 คาเว็นดิชก็ได้รับตำแหน่งเป็นองคมนตรีแห่งไอร์แลนด์
วิลเลียม คาเว็นดิชสมรสกับเลดี้ชาร์ลอตต์ เอลิสซาเบ็ธ บอยล์ บารอนเนสคลิฟฟอร์ดระหว่างปี ค.ศ. 1731 ถึงปี ค.ศ. 1754 บุตรีและทายาทของริชาร์ด บอยล์ เอิร์ลแห่งเบอร์ลิงตันที่ 1 ผู้เป็นสถาปนิกคนสำคัญและนักสะสมศิลปะ โดยผ่านทางเลดี้ชาร์ลอตต์เดวอนเชอร์ได้รับคฤหาสน์ชิสวิคและคฤหาสน์เบอร์ลิงตันในลอนดอน, แอบบีโบลตันและคฤหาสน์ลอนเดสบะระห์ในยอร์คเชอร์ และปราสาทลิสมอร์ที่เคานตี้วอเตอร์ฟอร์ดในไอร์แลนด์ วิลเลียม คาเว็นดิชจ้างลานเซลอต บราวน์ให้เป็นผู้ตกแต่งภูมิทัศน์, สวนและอุทยานที่คฤหาสน์แช็ตสเวิร์ธ (Chatsworth House) ที่เป็นที่พำนักหลัก และจ้างเจมส์ เพนให้ออกแบบโรงม้า
รายชื่อโรงเรียนในจังหวัดจันทบุรี

หน้านี้รวบรวมรายชื่อโรงเรียนใน โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
ภาพรวม.
จังหวัดจันทบุรีมีโรงเรียนทั้งหมด 244 โรงเรียน โดยแบ่งตามสังกัดและอำเภอที่ตั้งดังนี้
รายชื่อโรงเรียนในจังหวัดจันทบุรีแบ่งตามสังกัด.
ในส่วนนี้จะจำแนกโรงเรียนในตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน.
จังหวัดจันทบุรีมีโรงเรียนสังกัด สพฐ. จำนวน 213 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาจันทบุรี ตราด (สพม.จันทบุรี ตราด) จำนวน 23 โรงเรียน โรงเรียนสังกัดสำนักงานเขตพื้นที่การศึกษาประถมศึกษาจันทบุรีทั้ง 2 เขตรวม 189 โรงเรียน และโรงเรียนสังกัดสำนักบริหารงานการศึกษาพิเศษ 1 โรงเรียน
เขตพื้นที่การศึกษาประถมศึกษาของจังหวัดจันทบุรีแบ่งดังนี้
สำนักงานเขตพื้นที่การศึกษามัธยมศึกษาจันทบุรี ตราด.
จังหวัดจันทบุรีอยู่ในเขตพื้นที่การศึกษามัธยมศึกษาจันทบุรี ตราด ร่วมกับจังหวัดตราด และมีโรงเรียนในสังกัดจำนวน 23 โรงเรียน จัดอยู่ใน 5 สหวิทยาเขต โดยชื่อสหวิทยาเขตในจังหวัดจันทบุรีตั้งชื่อตามอัญมณีได้แก่
สำนักงานเขตพื้นที่การศึกษาประถมศึกษาจันทบุรีเขต 1.
สพป.จันทบุรี เขต 1 มีพื้นที่ครอบคลุม 4 อำเภอทางตะวันตกของจังหวัด ได้แก่อำเภอเมืองจันทบุรี อำเภอแก่งหางแมว อำเภอท่าใหม่ และอำเภอนายายอาม มีโรงเรียนในความรับผิดชอบจำนวน 83 โรงเรียน โดยแบ่งเป็นอำเภอท่าใหม่ 26 โรงเรียน อำเภอเมืองจันทบุรี 25 โรงเรียน อำเภอแก่งหางแมว 16 โรงเรียน และอำเภอนายายอาม 16 โรงเรียน
สำนักงานเขตพื้นที่การศึกษาประถมศึกษาจันทบุรีเขต 2.
สพป.จันทบุรี เขต 2 มีพื้นที่ครอบคลุม 6 อำเภอทางตะวันออกของจังหวัด ได้แก่อำเภอขลุง อำเภอเขาคิชฌกูฏ อำเภอโป่งน้ำร้อน อำเภอมะขาม อำเภอสอยดาว และอำเภอแหลมสิงห์ มีโรงเรียนในความรับผิดชอบจำนวน 106 โรงเรียน โดยแบ่งเป็นอำเภอขลุง 25 โรงเรียน อำเภอโป่งน้ำร้อน 25 โรงเรียน อำเภอสอยดาว 20 โรงเรียน อำเภอแหลมสิงห์ 13 โรงเรียน อำเภอมะขาม 12 โรงเรียน และอำเภอเขาคิชฌกูฏ 11 โรงเรียน
สำนักบริหารงานการศึกษาพิเศษ.
จังหวัดจันทบุรีมีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนราชประชานุเคราะห์ 48 ตั้งอยู่ที่ตำบลพลวง อำเภอเขาคิชฌกูฏ จัดการศึกษาในระดับประถมศึกษาถึงมัธยมศึกษา และอยู่ในสหวิทยาเขตมรกตร่วมกับอีก 4 โรงเรียนในสังกัด สพม. 17
องค์กรปกครองส่วนท้องถิ่น.
จังหวัดจันทบุรีมีโรงเรียนสังกัดองค์กรปกครองส่วนท้องถิ่น 10 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมืองขลุง (2 โรงเรียน) เทศบาลเมืองจันทนิมิต (1 โรงเรียน) เทศบาลเมืองจันทบุรี (2 โรงเรียน) เทศบาลเมืองท่าใหม่ (4 โรงเรียน) และเทศบาลตำบลทับช้าง (1 โรงเรียน)
สำนักงานคณะกรรมการการศึกษาเอกชน.
โรงเรียนเอกชนในจังหวัดจันทบุรีซึ่งสังกัดสำนักงานคณะกรรมการการศึกษาเอกชนมีจำนวน 20 โรงเรียน
โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา.
จังหวัดจันทบุรีมีโรงเรียนสาธิต 1 โรงเรียนได้แก่โรงเรียนสาธิตมหาวิทยาลัยราชภัฏรำไพพรรณี สังกัดคณะครุศาสตร์ มหาวิทยาลัยราชภัฏรำไพพรรณี ตั้งอยู่ที่ตำบลท่าช้าง อำเภอเมืองจันทบุรี จังหวัดจันทบุรี เปิดสอนในระดับเตรียมอนุบาล (บริบาล) ถึงประถมศึกษา
รายชื่อโรงเรียนในจังหวัดจันทบุรีแบ่งตามที่ตั้ง.
ในส่วนนี้จะจำแนกโรงเรียนในตามอำเภอที่ตั้งของโรงเรียน โดยสีพื้นหลังของแต่ละแถวแสดงสังกัดของโรงเรียน
เบนจามิน ดิสราเอลี

เบนจามิน ดิสราเอลี หรือ เบนจามิน ดิสราเอลี เอิร์ลแห่งเบคอนสฟิลด์  (21 ธันวาคม ค.ศ. 1804 – 19 เมษายน ค.ศ. 1881) เป็นรัฐบุรุษของพรรคคอนเซอร์เวทีฟ เบนจามิน ดิสราเอลีเป็นเป็นนายกรัฐมนตรีแห่งสหราชอาณาจักรสองสมัย สมัยแรกระหว่างวันที่ 20 กุมภาพันธ์ ค.ศ. 1874 ถึงวันที่ 21 เมษายน ค.ศ. 1880 ในรัชสมัยของสมเด็จพระราชินีนาถวิกตอเรียแห่งสหราชอาณาจักร และ สมัยที่สองระหว่างวันที่ 27 กุมภาพันธ์ ค.ศ. 1868 ถึงวันที่ 1 ธันวาคม ค.ศ. 1868 ในรัชสมัยของสมเด็จพระราชินีนาถวิกตอเรียแห่งสหราชอาณาจักรเช่นกัน เมื่อยังเป็นวัยรุ่นดิสราเอลีเปลี่ยนจากการนับถือศาสนายูดายไปนับถือคริสต์ศาสนานิกายเชิร์ชออฟอิงแลนด์ แต่อย่างไรก็ตามดิสราเอลีก็ถือว่าเป็นนายกรัฐมนตรีแห่งสหราชอาณาจักรคนเดียวที่มีเชื้อสายยิว ดิสราเอลีมีบทบาทสำคัญในการสร้างพรรคคอนเซอร์เวทีฟใหม่หลังจากความแตกแยกของกฎหมายข้าวโพด ในปีค.ศ. 1846
โธมัสกังขา

โธมัสกังขา หรือ โธมัสขี้สงสัย  เป็นวลีที่หมายถึงผู้ที่ปฏิเสธไม่ยอมเชื่อในสิ่งที่ได้ฟังโดยไม่ได้สัมผัสหรือเห็นหลักฐานโดยตรง หรือ คนขี้สงสัย
ที่มา.
วลีนี้มาจากคัมภีร์ไบเบิลที่กล่าวถึงนักบุญโธมัสหนึ่งในอัครสาวกสิบสององค์ผู้ไม่เชื่อว่าพระเยซูคืนชีพจริงและต้องการสิ่งพิสูจน์ (จอห์น 20:24-29) แม้ว่าคัมภีร์ไบเบิลกล่าวว่านักบุญโธมัสได้แตะต้องแผลของพระเยซูจริง หลังจากที่ได้เห็นพระเยซูมีชีวิตและพระเยซูอนุญาตให้แตะแผลแล้ว — ตามพระวรสารนักบุญจอห์น — นักบุญโธมัสก็มีความศรัทธาในตัวพระเยซู; เหตุการณ์นี้ทำให้นักบุญโธมัสได้รับชื่อว่า “โธมัสผู้ศรัทธา” (Thomas the Believer)
การใช้ทางศิลปะ.
นอกจากจะเป็นวลีแล้ว “ความกังขาของนักบุญโธมัส” ยังใช้เป็นหัวข้อของศิลปกรรมในชุดชีวิตของพระเยซู เช่นงานเขียนของคาราวัจโจหรือเจอราร์ด ฟาน โฮนท์ฮอร์สต์
การฝังพระเยซู

การฝังพระเยซู  หมายการฝังพระศพของพระเยซูภายหลังการตรึงกางเขนตามที่ถูกอธิบายไว้ในพันธสัญญาใหม่ และตามพระวรสารแล้ว ร่างของพระองค์ถูกจัดวางไว้ในหลุมโดยชายที่ชื่อว่าโยเซฟชาวอาริมาเธีย
ภาพเขียนที่มีชื่อเสียงในหัวข้อนี้ก็ได้แก่:
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ